สภา กทม.เห็นชอบงบ 3 พันล้าน งบสะสมจ่ายขาด-24 หน่วยงานเสนอรวม 132 โครงการ
ที่อาคารไอราวัตพัฒนา ศาลาว่าการ กทม.2 เมื่อวันที่ 2 มิ.ย. มีการประชุมสภา กทม. โดยที่ประชุมได้พิจารณาร่างข้อบัญญัติกรุงเทพมหานคร เรื่อง เงินสะสม (ฉบับที่) พ.ศ. ในวาระที่สองและวาระที่สาม โดยนายคำรณ โกมลศุภกิจ ประธานคณะกรรมการวิสามัญพิจารณาร่างข้อบัญญัติฯ ได้รายงานผลการพิจารณาของคณะกรรมการวิสามัญฯ ที่มีข้อสังเกต อาทิ การจ่ายขาดเงินสะสมเมื่อได้รับความเห็นชอบจากสภา กทม.แล้ว ควรกำหนดให้ กทม.ดำเนินการก่อหนี้ผูกพันได้เลย โดยไม่ต้องตราเป็นข้อบัญญัติงบประมาณรายจ่ายเพิ่มเติม เนื่องจากเป็นการพิจารณาซ้ำซ้อน นอกจากนี้ การจ่ายขาดเงินสะสมควรคำนึงถึงความจำเป็นเร่งด่วนของแต่ละโครงการด้วยสำหรับโครงการที่คณะกรรมการฯให้ความเห็นชอบให้ กทม.จ่ายขาดเงินสะสมกรุงเทพมหานคร เช่น สำนักการโยธา ของบดำเนินโครงการก่อสร้างสะพานข้ามแม่น้ำเจ้าพระยา บริเวณแยกเกียกกาย ช่วงที่ 2 ก่อสร้างสะพานข้ามแม่น้ำเจ้าพระยา รวมทางขึ้น-ลง งบประมาณ 135 ล้านบาท โครงการปรับปรุงผิวจราจรพร้อมรอยต่อทางคู่ขนานลอยฟ้าถนนบรมราชชนนีจากแยกอรุณอมรินทร์ถึงสุดเขตรับผิดชอบของ กทม. จำนวน 24 ล้านบาท ก่อสร้างปรับปรุงสะพานข้ามแยกบางกะปิ (สะพานลาดพร้าว-เสรีไทย) 193 ล้านบาท สำนักการจราจรและขนส่ง (สจส.) ของบดำเนินโครงการจัดหาพร้อมติดตั้งกล้องวงจรปิด เพื่อเพิ่มความปลอดภัยในพื้นที่สุ่มเสี่ยงและบริเวณชุมชน พื้นที่เขตบางพลัด บางกอกน้อย ราษฎร์บูรณะ สวนหลวง งบประมาณ 165 ล้านบาท สำนักการศึกษา ค่าอาหารเช้าของนักเรียนโรงเรียนสังกัด กทม. จำนวน 140.5 ล้านบาท และอาหารกลางวันอีก 105.3 ล้านบาท สำนักเทศกิจใช้จ่ายโครงการจัดหารถยนต์ เพื่อใช้ในมาตรการดำเนินการกับผู้ฝ่าฝืนขับหรือจอดรถบนทางเท้า จำนวน 39.7 ล้านบาท สำนักการระบายน้ำ ก่อสร้างบ่อสูบน้ำซอยมัยลาภ ตอนลงคลองโครกคราม จำนวน 37 ล้านบาท สำนักวัฒนธรรม กีฬา และการท่องเที่ยว ปรับปรุงศูนย์เยาวชนคลองเตย 23 ล้านบาท เป็นต้นทั้งนี้ ที่ประชุมสภา กทม.มีมติให้ความเห็นชอบให้ กทม.จ่ายขาดเงินสะสมกรุงเทพมหานครได้ รวมทั้งสิ้น 24 หน่วยงาน 132 รายการ/โครงการ จำนวน 3543975216 บาท.
ที่อาคารไอราวัตพัฒนา ศาลาว่าการ กทม.2 เมื่อวันที่ 2 มิ.ย.มีการประชุมสภา กทม. โดยที่ประชุมได้พิจารณาร่างข้อบัญญัติกรุงเทพมหานคร เรื่อง เงินสะสม (ฉบับที่) พ.ศ. ในวาระที่สองและวาระที่สาม
ประชุมสภา กทม.,สภา กทม.,งบสะสม,งบประมาณรายจ่าย,กรุงเทพมหานคร,ข่าววันนี้